Diari Oficial de la Generalitat Valenciana


Sumari del DOGV 7039, del 05-06-2013 (2013/5853)

RESOLUCIÓ de 31 de maig de 2013, de la Direcció General d'Innovació, Ordenació i Política Lingüística, per la qual s'establix la forma de calcular la nota mitjana dels alumnes que han accedit amb el títol de Tècnic de Formació Professional per a cursar el Batxillerat sense modalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7039

Data del DOGV
:   05-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5853


Data del document
:   31-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 31 de maig de 2013, de la Direcció General d'Innovació, Ordenació i Política Lingüística, per la qual s'establix la forma de calcular la nota mitjana dels alumnes que han accedit amb el títol de Tècnic de Formació Professional per a cursar el Batxillerat sense modalitat. [2013/5853]  
L'Estatut d'Autonomia de la Comunitat Valenciana, en l'article 53, establix que és de competència exclusiva de la Generalitat la regulació i administració de l'ensenyança en tota la seua extensió, nivells i graus, modalitats i especialitats, sense perjuí del que disposen l'article 27 de la Constitució espanyola i les lleis orgàniques que, d'acord amb l'apartat 1 de l'article 81 d'aquella, ho desenrotllen, de les facultats que atribuïx a l'Estat el número 30 de l'apartat 1 de l'article 149 de la Constitució espanyola, i de l'alta inspecció necessària per al seu compliment i garantia.  
El Decret 115/2012, de 13 de juliol, del Consell, que modifica el Decret 102/2008, d'11 de juliol, ha establit que l'alumnat que s'haja incorporat al Batxillerat amb un títol de Tècnic de Formació Professional de grau mitjà podrà cursar únicament les matèries comunes amb la finalitat d'obtindre el títol de Batxiller.  
L'Orde 50/2012, de 26 de juliol, de la Conselleria d'Educació, Formació i Ocupació, que modifica l'Orde de 19 de juny de 2009, indica que de conformitat amb l'article 34.3 del Reial Decret 1147/2011, de 29 de juliol, l'alumnat que s'haja incorporat al Batxillerat estant en possessió d'un títol de Tècnic de Formació Professional de grau mitjà podrà cursar únicament les matèries comunes amb la finalitat d'obtindre el títol de Batxiller. En este cas, l'alumnat no tindrà modalitat en el seu itinerari formatiu.  
En el curs 2012-2013 hi ha alumnes que conclouran el Batxillerat sense modalitat estant en possessió del títol de Tècnic; per tant, es fa necessari regular la forma en què s'ha d'obtindre la nota mitjana en la dita situació.  
En virtut de les competències que m'atribuïx el Decret 190/2012, de 21 de desembre, del Consell, pel qual aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Article únic  
1. De conformitat amb la disposició addicional primera, apartat 3, del Reial Decret 1467/2007, de 2 de novembre, pel qual s'establix l'estructura del Batxillerat i es fixen les seues ensenyances mínimes, la nota mitjana dels alumnes que hagen accedit al Batxillerat amb el títol de Tècnic de Formació Professional i hagen cursat les matèries comunes, serà la mitjana aritmètica de les qualificacions de totes les matèries, arredonida a la centèsima més pròxima i en cas d'equidistància a la superior. S'entendran a estos efectes, les matèries cursades i superades en els dos cursos de Batxillerat fins que no es dicten normes de caràcter bàsic al respecte.  
2. La present resolució tindrà efectes des de la data en què es dicta.  
  
De conformitat amb el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present acte, que no posa fi a la via administrativa, podrà ser recorregut en alçada davant de la secretària autonòmica d'Educació i Formació en el termini d'un mes a comptar de l'endemà de la seua publicació.  
  
València, 31 de maig de 2013.- La directora general d'Innovació, Ordenació i Política Lingüística: Beatriz Gascó Enríquez.